Аԥсны Атәылахьчара аминистрра: ианаҭахха, ҳарбџьармчқәа ҳтәыла ахьчара рылшоит
© screenshot/Apsua TV/Абхазское ТВУчения Минобороны Абхазии
© screenshot/Apsua TV/Абхазское ТВ
Очамчыра араион аҿы Аԥсны Аҳәынҭқарра Арбџьармчқәа рҽазыҟаҵарақәа мҩаԥысит.
АҞӘА, хәажәкыра 26 - Sputnik. Аԥсны Аҳәынҭқарра Арбџьармчқәа ҳтәыла ахьыԥшымреи асуверенитети рыхьчара рылшоит ианаҭахха, абри аҩыза аҳамҭа ҟаиҵеит Аԥсны Атәылахьчара аминистр Владимир Ануа Аԥсуа телехәаԥшра арепортаж аҿы.
Иара иажәақәа рыла, Аԥсны ибзианы ирхылаԥшуеит Украина, иара убас Амшын еиқәа аҿықә иахьаҵанакуа имҩаԥысуа апроцессқәа.
"Қырҭтәыла 2022 шықәса рзы имҩаԥысуа аҽазыҟаҵарақәа ибзиан иҳаилдыркааит Қарҭ арратә гәаҳәарақәа мап шрыцәнамкуа, аҩадаатлантикатәи алианс алалара шаҭахыц ишаҭаху. Арегион аҿы ишьақәгылаз арра-политикатә ҭагылазаашьа уадаҩ ҳасаб азуны, Аԥсны Аҳәынҭқарра Арбџьармчқәа аибашьра ишақәнагоу иазхиоуп. Иахәҭоу аҽеизгарақәа мҩаԥган, иара убас аплан анҭыҵгьы Атәылахьчара аминистрра ррезервтә хәҭақәа реизгарақәеи рҽазыҟаҵарақәеи мҩаԥган. Аҭагылазаашьа ашәарҭарахь икылсыр, Аԥсны Арбџьармчқәа ҳтәыла ахьыԥшымреи асуверенитети рыхьчара рылшоит ианаҭахха,", - иҳәеит Ануа.
25 Хәажәкыра 2022, 22:10
Атәылахьчара аминистр инаҵшьны иазгәеиҭеит иҳабжьоу аиқәшаҳаҭрақәа инарықәыршәаны, атәыла ахада иӡбарала Урыстәылатәи Афедерациа Адҵаҟаҵаҩ хада иқәиргылаз адҵақәа рынагӡара ацхрааразы Аԥсны арратә дгылара шыҟанаҵо.
Хәажәкыра 21 рзы Аслан Бжьаниа ҳтәыла амчратә усбарҭақәа адҵа риҭеит Қырҭтәыла аганахьала иҟалар зылшо апровокациақәа аҭак рыҭара иазхианы иҟазарц, аибашьра иазхиазарц. Уаанӡа Атәылахьчара аминистрра адырра ҟанаҵахьан Аԥсны Арбџьармчқәа мҽхакы ҭбаала аҽазыҟаҵарақәа мҩаԥыргоит ҳәа Украина аҭагылазаашьа аибарххарахь иахькылсыз азы.
1 Хәажәкыра 2022, 14:45